**รายงานการประชุมสภาเทศบาลตำบลบ้านโพธิ์**

**สมัยวิสามัญที่ 2 ครั้งที่ 1/2562 ประจำปี 2562**

**วันที่ 28 ตุลาคม พ.ศ. 2562 เวลา 09.30 น.**

**ณ. ห้องประชุมอาคารอเนกประสงค์เทศบาลตำบลบ้านโพธิ์**

**อำเภอเมืองสุพรรณบุรี จังหวัดสุพรรณบุรี**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

|  |  |  |  |  |
| --- | --- | --- | --- | --- |
|  |  |  |  |  |
| 1  2  3  4  5  6  7  8  9  10 | นางวิภาวรรณ เอื้อทยา  นายเชิญ ศรีญาติแย้ม  นายเอื้อน อ่วยสุข  นายสมพงษ์ คงใจดี  นายกัณหา เรืองปานกัน  นายประจวบ คล้ายฉ่ำ  นายวรรณชัย พันธ์ซาว  นางลำพูน ฤทธิ์กันโต  นายบำรุง สุพรรณ  นางทวี สุดโต | ประธานสภา  รองประธานสภา  เลขานุการสภาเทศบาลตำบลบ้านโพธิ์  สมาชิกสภาเทศบาล เขต 1  สมาชิกสภาเทศบาล เขต 1  สมาชิกสภาเทศบาล เขต 1  สมาชิกสภาเทศบาล เขต 1  สมาชิกสภาเทศบาล เขต 2  สมาชิกสภาเทศบาล เขต 2  สมาชิกสภาเทศบาล เขต 2 |  |  |
| **คณะผู้บริหาร** | |  |  |  |
|  |  |  |  | **หมายเหตุ** |
| 1  2  3  4  5 | นายวิรัตน์ คำหอมกุล  นายประยุทธ หนูนุรัตน์  นายสาลี เรือนใจมั่น  นายวสันต์ มัจฉา  นายชั้น สุดสวาท | นายกเทศมนตรี  รองนายกเทศมนตรี  รองนายกเทศมนตรี  เลขานุการนายกเทศมนตรี  ที่ปรึกษานายกเทศมนตรี |  |  |

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |

- 2 -

**ผู้เข้าร่วมประชุม**

|  |  |  |  |  |
| --- | --- | --- | --- | --- |
|  |  |  |  |  |
| 1  2  3  4  5  6  7  8  9  10  11 | นายอำนาจ นกโต  นางจิราภรณ์ จอมพงษ์  นายณรงค์ กลั่นพจน์  นางสาวปิยะนาถ ศรีหาราช  นางสาวศศิประภา อนุช  นางขนิษฐา จันทร  นางสาวกุลภัสสรณ์ วจนะเสถียร  นางสาวสุภัตรา แซ่ลิ้ม  นายไชยยา แก้วมณี  นางสาวอุทัยวรรณ เนียมแก้ว  นางสาววรรณศร แก้วมณี | ปลัดเทศบาลตำบล  หัวหน้าศูนย์เด็กเล็ก  ผู้อำนวยการกองช่าง  นักทรัพยากรบุคคลชำนาญการ  หัวหน้าฝ่ายบริหารงาน  ผู้อำนวยการกองคลัง  หัวหน้าฝ่ายอำนวยการ  หัวหน้าสำนักปลัด  นิติกรชำนาญการ  นักจัดการงานทั่วไปปฏิบัติการ  ผช.นักวิเคราะห์ฯ |  |  |

**เริ่มประชุมเวลา 09.30 น.**

**ระเบียบวาระที่ 1 เรื่อง ที่ประธานแจ้งให้ที่ประชุมทราบ**

- สืบเนื่องมาจากเทศบาลตำบลบ้านโพธิ์ รายงานว่าประธานสภา

เทศบาลตำบลบ้านโพธิ์ ได้ยื่นคำร้องขอให้เปิดประชุมสภาเทศบาลตำบลบ้านโพธิ์ สมัยวิสามัญ สมัยที่ 2 ประจำปี พ.ศ. 2562 ระหว่างวันที่ 17-31 ตุลาคม 2562 มีกำหนด 15 วัน เพื่อพิจารณาการจ่ายขาดเงินสะสมและเรื่องอื่น ๆ นั้น อำเภอเมืองสุพรรณบุรี ได้รับแจ้งจากจังหวัดสุพรรณบุรี พิจารณาแล้วเห็นว่า เพื่อประโยชน์ของเทศบาลตำบลบ้านโพธิ์ จึงประกาศเรียกประชุมสภาเทศบาลตำบลบ้านโพธิ์ สมัยวิสามัญ สมัยที่ 2 ประจำปี พ.ศ. 2562

**มติที่ประชุม**  - รับทราบ

**ระเบียบวาระที่ 2 เรื่องรับรองรายงานการประชุมสภาเทศบาลตำบล**

**สมัยวิสามัญที่ 1 ครั้งที่ 1/2562 ประจำปี 2562 เมื่อวันที่ 23 กันยายน 2562**

**ประธานสภาฯ** - ตามที่ได้มีการประชุมสภาเทศบาลตำบลบ้านโพธิ์

สมัยวิสามัญที่ 1 ครั้งที่ 1/2562 ประจำปี 2562 ลงวันที่ 23 กันยายน 2562

ได้ให้ที่ประชุมพิจารณาเป็นรายหน้า และได้สอบถามที่ประชุมว่าจะมีการแก้ไขหรือเพิ่มเติมตรงส่วนใดหรือไม่ หากไม่มีขอมติที่ประชุมให้การรับรองรายงาน

การประชุมสภาเทศบาลตำบล ครั้งที่ผ่านมา

**มติที่ประชุม**  ที่ประชุมได้พิจารณาโดยรอบคอบและเห็นว่าถูกต้องแล้ว

มีมติเห็นชอบรับรองรายงานการประชุมสภาเทศบาลตำบล ดังกล่าวฯ

- 3 -

**ระเบียบวาระที่ 3 กระทู้ถาม**

- ไม่มี –

**ระเบียบวาระที่ 4 เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

- ไม่มี –

**ระเบียบวาระที่ 5 เรื่องที่เสนอใหม่**

**ประธานสภาฯ** **5.1 เรื่อง พิจารณาการใช้จ่ายเงินสะสม ประจำปีงบประมาณ พ.ศ. 2563**

ประธานสภาฯ ขอเรียนเชิญนายก นำเสนอหลักการและเหตุผลการพิจารณาให้ความ

เห็นชอบการใช้จ่ายเงินสะสม ประจำปีงบประมาณ พ.ศ. 2563 เพื่อดำเนิน

โครงการต่าง ๆ

**นายกฯ** เรียน ท่านประธานสภาฯ และสมาชิกสภาเทศบาลตำบลบ้านโพธิ์

กระผมขอชี้แจงให้ที่ประชุมทราบหลักการและเหตุผลในการขออนุมัติใช้จ่าย

เงินสะสม ดังนี้

**หลักการ**

ด้วยกระทรวงมหาดไทย ได้มีหนังสือด่วนที่สุด ที่ มท 0808.2/ว 5164 ลงวันที่ 29 สิงหาคม 2562 เรื่อง ยกเว้นการใช้จ่ายเงินสะสมขององค์กรปกครองส่วนท้องถิ่น ซึ่งรัฐบาลมีนโยบายที่จะกระตุ้น เศรษฐกิจ โดยกำหนดมาตรการหลายมาตรการ เช่น การใช้จ่ายภาครัฐ โดยเฉพาะงบลงทุนเศรษฐกิจฐานรากด้านเกษตร การท่องเที่ยว การลงทุน และได้มอบหมายให้กระทรวงมหาดไทยส่งเสริมให้องค์กรปกครองส่วนท้องถิ่นใช้จ่ายเงินสะสม เพื่อแก้ไขปัญหาความเดือดร้อนของประชาชนและสนับสนุนการดำเนินการตามนโยบายของรัฐบาล ในการกระตุ้นเศรษฐกิจกระทรวงมหาดไทย จึงให้องค์กรปกครองส่วนท้องถิ่นดำเนินการแก้ไขปัญหาความเดือดร้อนของประชาชน และสามารถนำเงินสะสมมาใช้ในการพัฒนาท้องถิ่นตามอำนาจหน้าที่ได้

จึงได้กำหนดแนวทาง การใช้จ่ายเงินสะสมเพื่อให้สอดคล้องกับนโยบายของรัฐบาล 5 ด้าน ประกอบด้วย

1. ด้านโครงสร้างพื้นฐาน

2. ด้านการสร้างความเข้มแข็งให้ชุมชน

3. ด้านเศรษฐกิจและสังคม

4. ด้านส่งเสริมการท่องเที่ยว

5. ด้านการศึกษา

- 4 -

ดังนั้น เทศบาลตำบลบ้านโพธิ์ จึงขอเสนอโครงการอันเป็นการสอดคล้องกับนโยบายรัฐบาลในด้านโครงสร้างพื้นฐานและด้านส่งเสริมการท่องเที่ยว รวมจำนวน 8 โครงการ รวมเป็นจำนวนงบประมาณทั้งสิ้น 3,329,400.- บาท ดังนี้

1. สร้างทุ่นกั้นวัชพืชบึงบ้านโพธิ์ จำนวน 218,400.- บาท

2. โครงการก่อสร้างดาดคอนกรีตคูระบายน้ำ หมู่ที่ 6

จำนวน 496,400.- บาท

3. โครงการก่อสร้างถนนคอนกรีตเสริมเหล็ก หมู่ที่ 1

จำนวน 497,200.- บาท

4. โครงการปรับปรุงถนนโดยการเสริมดินและลงลูกรัง หมู่ที่ 8

จำนวน 165,700.- บาท

5. โครงการปรับปรุงถนนโดยการลงหินคลุก จำนวน 4 สาย

รวมจำนวน 494,900.- บาท

6. โครงการขุดลอกคูระบายน้ำ จำนวน 484,600.- บาท

7. โครงการกำจัดวัชพืชเพื่อเปิดทางน้ำบึงบ้านโพธิ์

จำนวน 487,200.- บาท

8. จัดซื้อเครื่องเติมอากาศในน้ำ 4 ใบพัด จำนวน 485,000.- บาท

**เหตุผลความจำเป็น**

เพื่อให้การพัฒนาเป็นไปอย่างต่อเนื่อง ตอบสนองความต้องการของประชาชนในพื้นที่อย่างรวดเร็ว มีความจำเป็นต้องหางบประมาณจากแหล่งอื่นมาบรรเทาปัญหาเบื้องต้นของประชาชนในพื้นที่ ดังนั้นเทศบาลตำบลบ้านโพธิ์ จึงมีความจำเป็นต้องขออนุมัติใช้จ่ายเงินสะสม เพื่อแก้ไขปัญหาความเดือดร้อนของประชาชนตามความต้องการของประชาชน ดำเนินการก่อสร้างถนน ซ่อมแซมถนน ช่วยเหลือเพื่อแก้ไขปัญหาให้กับประชาชนในการพัฒนาแหล่งน้ำ และกำจัดวัชพืช ซึ่งจะช่วยให้ประชาชนได้มีน้ำใช้ในการประกอบอาชีพทางการเกษตร และสนับสนุนส่งเสริมการท่องเที่ยวบึงบ้านโพธิ์ อีกทางหนึ่ง โดยเป็นโครงการที่อยู่ในอำนาจหน้าที่ด้านบริการชุมชนและสังคม ด้านการเศรษฐกิจ เพื่อบำบัดความเดือดร้อนของชุมชน และปรากฏอยู่ในแผนพัฒนาท้องถิ่น (พ.ศ. 2561 – 2565) ของเทศบาลตำบล บ้านโพธิ์ พร้อมนี้ได้กันเงินสะสมไว้เพียงพอที่จะสำรองจ่ายเงินเดือน ค่าจ้างบุคลากรท้องถิ่น เบี้ยยังชีพผู้สูงอายุ เบี้ยยังชีพผู้พิการ และค่าใช้จ่ายอื่น ๆ ที่จำเป็นไว้ตามระเบียบฯ ภายใต้กรอบวินัยทางการเงินการคลังที่ดี จึงได้นำร่างการใช้จ่ายเงินสะสม ครั้งที่ 1 ประจำปีงบประมาณ พ.ศ. 2563 เพื่อเสนอต่อสภาเทศบาลตำบลบ้านโพธิ์

- 5 -

พิจารณาอนุมัติใช้จ่ายเงินสะสมสำหรับดำเนินโครงการต่าง ๆ เพื่อแก้ไขปัญหาความเดือดร้อนให้กับประชาชน ในด้านการพัฒนาโครงสร้างพื้นฐาน ทั้งเส้นทางคมนาคม และแหล่งน้ำ รวมเป็นเงินทั้งสิ้น 3,329,400.- บาท (-สามล้านสามแสนสองหมื่นเก้าพันสี่ร้อยบาทถ้วน-) รายละเอียดตามเอกสารที่ได้แจกให้สมาชิกทราบล่วงหน้าแล้ว ดังนี้

**1. สถานะการคลัง**

สถานะการคลังของเทศบาลตำบลบ้านโพธิ์ ณ วันที่ 30 กันยายน 2562 มียอดเงินสะสมคงเหลือ **16,643,783.94 บาท (-สิบหกล้านหกแสนสี่หมื่นสามพันเจ็ดร้อยแปดสิบสามบาทเก้าสิบสี่สตางค์-)**

|  |  |  |
| --- | --- | --- |
| **รายการ** | **จำนวนเงิน (บาท)** | |
| **ยอดเงินสะสม** |  | **16,643,783.94** |
| **หัก** - เงินฝากสมทบทุนเงินทุนส่งเสริมกิจการเทศบาล (กสท.) | 3,213,462.64 |  |
| **สำรองเงินสะสมเพื่อไว้ใช้จ่าย ดังนี้** |  |  |
| - สำรองเป็นค่าใช้จ่ายด้านบุคลากร | 4,800,000.00 | 13,313,462.64 |
| - สำรองเป็นค่าใช้จ่ายการบริหารงาน และ | 5,300,000.00 |  |
| กรณีที่มีสาธารณภัยเกิดขึ้น ร้อยละ 10 |  |  |
| ของงบประมาณรายจ่ายประจำปี |  |  |
| **เงินสะสมที่สามารถนำไปใช้ได้** |  | **3,330,321.30** |
| **\*\* จ่ายจริง** |  | **3,329,400.00** |

**รายละเอียดโครงการใช้จ่ายเงินสะสม ครั้งที่ 1 ประจำปีงบประมาณ พ.ศ. 2563**

**เทศบาลตำบลบ้านโพธิ์ อำเภอเมืองสุพรรณบุรี จังหวัดสุพรรณบุรี**

-------------------------------------------------------------------------

**หน่วยงาน กองช่าง**

**แผนงานอุตสาหกรรมและการโยธา/งานก่อสร้างโครงสร้างพื้นฐาน**

**งบลงทุน : หมวด ค่าที่ดินและสิ่งก่อสร้าง**

**ประเภท ค่าก่อสร้างสิ่งสาธารณูปการ**

**1. สร้างทุ่นกั้นวัชพืชบึงบ้านโพธิ์ จำนวน 218,400.- บาท**

เพื่อเป็นค่าใช้จ่ายสร้างทุ่นกั้นวัชพืชบึงบ้านโพธิ์ จำนวน 34 ชุด เป็นจำนวนเงิน 218,400.- บาท (ตามที่เทศบาลบ้านโพธิ์กำหนด)

- 6 -

**ประเภท ค่าก่อสร้างสิ่งสาธารณูปโภค**

**2. โครงการก่อสร้างดาดคอนกรีตคูระบายน้ำ หมู่ที่ 6 จำนวน 496,400.- บาท**

เพื่อเป็นค่าใช้จ่ายโครงการก่อสร้างดาดคอนกรีตคูระบายน้ำ หมู่ที่ 6 เริ่มจากบริเวณ บ้านนายวิไลย์ โสมจิตร ถึงบริเวณนานางทวี บุรงค์ ดาดคอนกรีตปากกว้าง 2.50 เมตร ลึก 1.00 เมตร ระยะทางยาว 400.00 เมตร (สภาพเดิมปากคูกว้างเฉลี่ย 3.00 เมตร ลึกเฉลี่ย 1.30 เมตร ก้นคูกว้างเฉลี่ย 2.00 เมตร) (ตามแบบแปลนของเทศบาลตำบลบ้านโพธิ์)

3. โครงการก่อสร้างถนนคอนกรีตเสริมเหล็ก หมู่ที่ 1 จำนวน 497,200.- บาท

เพื่อเป็นค่าใช้จ่ายโครงการก่อสร้างถนนคอนกรีตเสริมเหล็ก หมู่ที่ 1 เริ่มจากถนนลาดยางบ้านโพธิ์ท่าทราย (ถนน อบจ.) ถึงบริเวณที่นานางสายทอง ศรีจ้อยวงษ์ ผิวจราจรกว้าง 3.00 เมตร หนา 0.15 เมตร ระยะทางยาว 260.00 เมตร (ตามแบบแปลนของเทศบาลตำบลบ้านโพธิ์)

**ประเภท ค่าบำรุงรักษาและปรับปรุงที่ดินและสิ่งก่อสร้าง**

**4. โครงการปรับปรุงถนนโดยการเสริมดินและลงลูกรัง หมู่ที่ 8 จำนวน 165,700.- บาท**

เพื่อเป็นค่าใช้จ่ายโครงการปรับปรุงถนนโดยการเสริมดินและลงลูกรัง หมู่ที่ 8 เริ่มจากถนนทางหลวงสุพรรณบุรี – ดอนเจดีย์ ถึงบริเวณที่นานางรุ้งกาญ ถนนกว้างเฉลี่ย 4.00 เมตร ระยะทางยาว 260.00 เมตร ถมดินสูงเฉลี่ย 0.60 เมตร ลงลูกรังเฉลี่ย 0.15 เมตร

**5. โครงการปรับปรุงถนนโดยการลงหินคลุก จำนวน 4 สาย รวมจำนวน 494,900.- บาท**

เพื่อเป็นค่าใช้จ่ายโครงการปรับปรุงถนนโดยการลงหินคลุก จำนวน 4 สาย ดังนี้

**สายที่ 1** เริ่มจากบริเวณคันคลอง 3 ซ้าย 1 ขวา ถึงบริเวณบ้านนางมงคล พุ่มมั่น ถนนกว้างเฉลี่ย 2.50 เมตร ระยะทางยาว 390.00 เมตร หมู่ที่ 2

**สายที่ 2** เริ่มจากถนนลาดยางสายอู่ยา – ดอนจันทร์ (ซอยหน้าวัดบ้านโพธิ์ตะวันออก) ถึงถนนคอนกรีตเดิม (บ้านไร่ไอดิน) ถนนกว้างเฉลี่ย 2.50 เมตร ระยะทาง 1,820.00 เมตร หมู่ที่ 3

**สายที่ 3** เริ่มจากถนนลาดยางสายบ้านบึง – บ้านระฆัง ถึงที่นานายประกอบ (ดอนทะแย) ถนนกว้างเฉลี่ย 2.50 เมตร ระยะทางยาว 300.00 เมตร หมู่ที่ 5

**สายที่ 4** เริ่มจากถนนลาดยางคันคลอง 3 ซ้าย 1 ขวา ถึงบริเวณนานายปราโมทย์ จำปาเงิน ถนนกว้างเฉลี่ย 2.50 เมตร ระยะทางยาว 700.00 เมตร หมู่ที่ 6

**6. โครงการขุดลอกคูระบายน้ำ จำนวน 484,600.- บาท**

เพื่อเป็นค่าใช้จ่ายโครงการขุดลอกคูระบายน้ำ เริ่มจากถนนลาดยางสายบ้านโพธิ์ ตะวันตก – บ้านโพธิ์ตะวันออก หมู่ที่ 3 ถึงบริเวณฝายน้ำล้น หมู่ที่ 8 ระยะทาง 2,650.00 เมตร (สภาพเดิมปากคูกว้างเฉลี่ย 7.00 เมตร ลึกเฉลี่ย 1.90 เมตร ก้นคูกว้างเฉลี่ย 5.10 เมตร ระยะทางยาว 2,650.00 เมตร ขุดลอกใหม่ปากคูกว้างเฉลี่ย 7.00 เมตร ลึกเฉลี่ย 3.00 เมตร ก้นคูกว้างเฉลี่ย 4.00 เมตร)

- 7 -

**แผนงานการเกษตร**

**งานอนุรักษ์แหล่งน้ำและป่าไม้**

**งบดำเนินงาน**

**หมวดค่าใช้สอย**

**ประเภทรายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่น ๆ**

**7. โครงการกำจัดวัชพืชเพื่อเปิดทางน้ำบึงบ้านโพธิ์ จำนวน 487,200.- บาท**

เพื่อเป็นค่าใช้จ่ายโครงการกำจัดวัชพืชเพื่อเปิดทางน้ำบึงบ้านโพธิ์ เริ่มจากบริเวณบ้าน นายสุคูณ อินทร์พุก หมู่ที่ 1 ถึงบริเวณสะพานปูนถนนลาดยางสายบ้านโพธิ์ตะวันตก – บ้านโพธิ์ตะวันออก ระยะทาง 1,650.00 เมตร (ระยะเวลา 29 วัน จำนวน 8 ชั่วโมง ๆ ละ 2,100.- บาท เป็นจำนวนเงิน 487,200.- บาท )

**งบลงทุน**

**หมวด ค่าครุภัณฑ์**

**ประเภท ครุภัณฑ์อื่น**

**8. จัดซื้อเครื่องเติมอากาศในน้ำ 4 ใบพัด จำนวน 485,000.- บาท**

เพื่อเป็นค่าจัดซื้อเครื่องเติมอากาศในน้ำ 4 ใบพัด จำนวน 10 ชุด ราคาชุดละ 48,500.- บาท เป็นจำนวนเงิน 485,000.- บาท

**คุณสมบัติทั่วไป**

- มอเตอร์ขนาด 2 แรงม้า

- เกียร์ซุปเปอร์ เสื้อเป็นเหล็กหล่อ

- เฟืองหนอน ทำจากเหล็กกล้าเกรดเอ

- เกลียวหนอน ทำจากเกรดเอ ผ่านการชุบแข็ง

- แกนเพลาและแท่นอิสระ ทำจากสแตนเลส

- ตุ๊กตารับเพลาและฝาครอบมอเตอร์ทำจาก POLYTHYLENE

- อัตราการส่งถ่ายออกซิเจน (kgo2/day) 72 kg ต่อวัน

- ระดับความลึกในการทำงาน (ต่ำสุด – สูงสุด) 200 – 500 มิลลิเมตร

(ตามราคาท้องตลาด เนื่องจากไม่ปรากฏในบัญชีมาตรฐานครุภัณฑ์)

**รวมทุกโครงการ เป็นจำนวนเงินทั้งสิ้น 3,329,400.- บาท**

ประธานสภาฯ ตามที่ผู้บริหารฯ ได้เสนอขออนุมัติใช้จ่ายเงินสะสมต่อสภาเทศบาลตำบล

บ้านโพธิ์ เพื่อดำเนินโครงการดังกล่าวนั้น ตามระเบียบข้อกฎหมายได้กำหนดไว้อย่างไรบ้าง ขอเชิญเลขาฯ ได้ชี้แจง รายละเอียดต่อที่ประชุมได้รับทราบ

เพื่อประกอบการพิจารณา

- 8 -

**เลขานุการสภาฯ** เรียน ท่านประธานสภาฯ สมาชิกสภาฯ และคณะผู้บริหารฯ กระผม

ขอชี้แจงหลักเกณฑ์และแนวทางปฏิบัติตามระเบียบการใช้จ่ายเงินสะสม

ขององค์กรปกครองส่วนท้องถิ่น ดังนี้

**ข้อระเบียบ กฎหมาย หนังสือสั่งการที่เกี่ยวข้อง**

1. ตามระเบียบกระทรวงมหาดไทย ว่าด้วยการเงิน การเบิกจ่ายเงิน การฝากเงิน การเก็บรักษาเงินและการตรวจรับเงิน ขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติมถึง (ฉบับที่ 4) พ.ศ. 2561 หมวด 8 เงินสะสม ข้อ 89 องค์กรปกครองส่วนท้องถิ่นอาจใช้จ่ายเงินสะสมได้ โดยได้รับอนุมัติจากสภาท้องถิ่นภายใต้เงื่อนไข ดังต่อไปนี้

(1) ให้กระทำได้เฉพาะกิจการซึ่งอยู่ในอำนาจหน้าที่ขององค์กรปกครองส่วนท้องถิ่น ซึ่งเกี่ยวกับด้านการบริการชุมชนและสังคม หรือกิจการที่เป็นการเพิ่มพูนรายได้ขององค์กรปกครองส่วนท้องถิ่นหรือกิจการที่จัดทำเพื่อบำบัดความเดือดร้อนของประชาชน ทั้งนี้ ต้องเป็นไปตามแผนพัฒนาขององค์กรปกครองส่วนท้องถิ่นหรือตามที่กฎหมายกำหนด

(2) ได้ส่งเงินสมทบกองทุนส่งเสริมกิจการขององค์กรปกครองส่วนท้องถิ่นแต่ละประเภทตามระเบียบแล้ว

(3) ให้กันเงินสะสมสำรองจ่ายเป็นค่าใช้จ่ายด้านบุคลากรไม่น้อยกว่าสามเดือนและกันไว้อีกร้อยละสิบของงบประมาณรายจ่ายประจำปีนั้น เพื่อเป็นค่าใช้จ่ายในการบริหารงานและกรณีที่มีสาธารณภัยเกิดขึ้น

(4) เมื่อได้รับอนุมัติให้ใช้จ่ายเงินสะสมแล้ว องค์กรปกครองส่วนท้องถิ่นต้องดำเนินการก่อหนี้ผูกพันให้เสร็จสิ้นภายในระยะเวลาไม่เกินหนึ่งปีถัดไป หากไม่ดำเนินการภายในระยะเวลาที่กำหนดให้การใช้จ่ายเงินสะสมนั้นเป็นอันพับไป

ทั้งนี้ ให้องค์กรปกครองส่วนท้องถิ่นใช้จ่ายเงินสะสม โดยคำนึงถึงฐานะการเงินการคลังขององค์กรปกครองส่วนท้องถิ่นและเสถียรภาพในระยะยาว

ประกอบกับหนังสือกระทรวงมหาดไทย ด่วนที่สุด ที่ มท 0808.2/ว 5164 ลงวันที่ 29 สิงหาคม 2562 เรื่อง ยกเว้นการใช้จ่ายเงินสะสมขององค์กรปกครองส่วนท้องถิ่น กระทรวงมหาดไทยอนุมัติยกเว้นให้องค์กรปกครองส่วนท้องถิ่นสามารถนำเงินสะสมไปใช้จ่ายในดำเนินการตามแนวทางดังกล่าวได้ โดยยกเว้นการกันเงินตามระเบียบ การกันเงินตามระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงินขององค์กรปกครองส่วนท้องถิ่น พ.ศ. 2547 และที่แก้ไขเพิ่มเติม ข้อ 89 และให้องค์กรปกครองส่วนท้องถิ่น พิจารณากันเงินสะสมสำรองจ่ายเป็นค่าใช้จ่าย ด้านบุคลากร ค่าใช้จ่ายในการบริหารงานและกรณีที่มีสาธารณภัยเกิดขึ้นตามความจำเป็น โดยคำนึงถึงสถานะทางการเงินการคลัง และต้องเสนอโครงการเพื่อใช้จ่ายเงินสะสมต่อสภาท้องถิ่นภายในวันที่ 31 ตุลาคม 2562 เท่านั้น

- 9 -

2. อำนาจหน้าที่ตาม พ.ร.บ. เทศบาล พ.ศ. 2496 และแก้ไขเพิ่มเติมถึง (ฉบับที่ 14) พ.ศ. 2562 มาตรา 50 ภายใต้บังคับแห่งกฎหมายเทศบาลตำบลมีหน้าที่ต้องทำในเขตเทศบาล ดังต่อไปนี้

(2) ให้มีและบำรุงทางบกและทางน้ำ

(9) หน้าที่อื่นตามที่กฎหมายบัญญัติให้เป็นหน้าที่ของเทศบาล

3. อำนาจหน้าที่ตาม พ.ร.บ. กำหนดและขั้นตอนการกระจายอำนาจให้แก่ อปท. พ.ศ. 2542 หมวด 2 มาตรา 16 ได้กำหนดอำนาจหน้าที่ของเทศบาลไว้ดังนี้

(2) การจัดให้มีและบำรุงรักษาทางบก ทางน้ำ และทางระบายน้ำ

4. เป็นไปตามแผนพัฒนาท้องถิ่น (พ.ศ. 2561 – 2565)

**ประธานสภาฯ** ได้ให้ที่ประชุมพิจารณาโดยละเอียดรอบคอบแล้ว

**มติที่ประชุม** มีมติเห็นชอบเป็นเอกฉันท์ให้ใช้จ่ายเงินสะสมได้เพื่อดำเนินโครงการ

ตามที่เสนอ

**ระเบียบวาระที่** 6 เรื่องอื่น ๆ

**ประธานสภาฯ** ในวาระนี้มีท่านใดจะเสนอหรือมีเรื่องอื่น ๆ ขอเชิญ

**นายกฯ** - ได้รับแจ้งจากชลประทานน้ำในเขื่อนไม่มีจึงไม่สามารถปล่อยน้ำให้เกษตรกรใช้ ขอให้แจ้งเกษตรกรที่ทำนาให้งดเว้นการทำนา ส่วนน้ำที่จะปล่อยมาในวันที่ 8 ตุลาคม 2562 เพื่อรักษาสมดุลธรรมชาติและเพื่อการอุปโภค และบริโภคเท่านั้น

- เทศบาลตำบลบ้านโพธิ์ จะจัดงานประเพณีลอยกระทงขึ้นในวันที่ 10 – 11 พฤศจิกายน 2562 ขอความร่วมมือสมาชิกทุกท่านประชาสัมพันธ์ในการประกวดต่าง ๆ ถ้ามีผู้สนใจสามารถขอรายละเอียดได้ที่เทศบาลตำบลบ้านโพธิ์

- ช่วงนี้เป็นหน้าแล้งเริ่มมีการเผาหญ้าบริเวณบึงบ้านโพธิ์ ขอความร่วมมือสมาชิกทุกท่านช่วยกันดูแลถ้าพบเห็นการเผาหญ้าโทรแจ้งกองสาธารณสุขให้มาดำเนินการได้เลย

**นายเอื้อน อ่วยสุข** - ขอโคมไฟฟ้าสาธารณะติดตั้งหน้าบ้านนายสาหร่าย แก้วศรี

**สท.เขตที่ 2** จำนวน 1 ดวง

**ปลัดเทศบาล** - ทางจังหวัดสุพรรณบุรี ขอความร่วมมือเข้าร่วมกิจกรรมเดิน – วิ่งเฉลิม

พระเกียรติ ซึ่งทางเทศบาลตำบลบ้านโพธิ์ ได้รับมอบหมายให้รับสมัครในพื้นที่

จำนวน 250 ท่าน ขอให้ทุกท่านประชาสัมพันธ์ในหมู่บ้านสนใจสมัครได้ที่เทศบาล

ตำบลบ้านโพธิ์

**มติที่ประชุม** - รับทราบ

- 10 -

**ประธานสภา ฯ** - ได้สอบถามที่ประชุม มีท่านใดจะเสนอเรื่องอื่น ๆ อีกหรือไม่

ถ้าไม่มีขอปิดการประชุม

**ปิดประชุมเวลา 10.30 น.**

ลงชื่อ ผู้บันทึกรายงานการประชุม

(นายเอื้อน อ่วยสุข )

เลขานุการสภาเทศบาลตำบลบ้านโพธิ์

**การตรวจรายงานการประชุมสภาเทศบาลตำบลบ้านโพธิ์**

คณะกรรมการตรวจรายงานการประชุม ในการประชุมเมื่อวันที่ 28 ตุลาคม 2562

ได้ตรวจรายงานการประชุมสภาเทศบาลตำบลบ้านโพธิ์ สมัยวิสามัญ สมัยสามัญที่ 1 ครั้งที่ 1 ประจำปี 2562 เมื่อวันที่ 23 กันยายน พ.ศ. 2562 แล้ว มีความเห็นว่า ข้อความตามบันทึกรายงานการประชุมถูกต้องครบถ้วนตามที่ได้มีการประชุม ไม่มีข้อความใดที่สมควรจะเปลี่ยนแปลง แก้ไข เพิ่มเติม จึงให้คงไว้ตามข้อความเดิมทุกประการ

(ลงชื่อ)

(นายสมพงษ์ คงใจดี)

ประธานกรรมการตรวจรายงานการประชุม

(ลงชื่อ)

(นางทวี สุดโต)

กรรมการ

(ลงชื่อ)

(นายบำรุง สุพรรณ)

กรรมการ/เลขานุการฯ

- 11 -

สภาเทศบาลตำบลบ้านโพธิ์ ได้มีมติรับรองรายงานการประชุมสภาเทศบาล สมัยวิสามัญ ที่ 1 ครั้งที่ 1 ประจำปี พ.ศ. 2562 เมื่อวันที่ 23 กันยายน 2562 ในคราวประชุมสภาเทศบาล สมัยวิสามัญ ที่ 2 ประจำปี พ.ศ. 2562 เมื่อวันที่ 28 ตุลาคม 2562 เรียบร้อยแล้ว เห็นว่าถูกต้องจึงลงลายมือชื่อไว้เป็นหลักฐาน ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมถึง (ฉบับที่ 2) พ.ศ. 2554 กำหนด

(ลงชื่อ)

( นางวิภาวรรณ เอื้อทยา )

ประธานสภาเทศบาลตำบลบ้านโพธิ์